Lämpimästi tervetuloa tutustumaan ja kysymään Luutnantinkujan kaavasta!
Vi presenterar ett förslag till detaljplan innan den godkänns och samlar in åsikter om projektet. Välkommen!
We will present a plan proposal that is to be approved and hear residents’ views. Welcome!
Info- ja keskustelutilaisuus: Luutnantinkuja
Informations- och diskussionsmöte: Löjtnantsgränden
Information and discussion session: Luutnantinkuja
Lämpimästi tervetuloa tutustumaan Luutnantinkujan kaavaan, joka on edennyt valmisteluvaiheeseen. Kuulet tilaisuudessa kaavamuutoksen sisällöstä ja työn etenemisestä. Tilaisuus järjestetään Sellon kirjastossa, Jaminurkassa maanantaina 13.5.2024 klo 17.00-19.00. Tilaisuuden info-osuudessa kerrotaan kaavasta ja alustavista suunnitelmista. Tämän jälkeen on varattu aikaa kysymyksille ja kommenteille sekä keskustelulle kaavan suunnittelijoiden kanssa. Tapaat asukastilaisuudessa kaavan valmistelijoita. Tapahtuma on avoin kaikille kiinnostuneille. Ei ennakkoilmoittautumista, nähdään tilaisuudessa! Mistä on kyse? Leppävaaran Perkkaalla, eli Kehä I:n ja Everstinkadun kupeessa sijaitsee rakentamaton korttelialue, nykyinen hiekkapelikenttä. Alueen nykyinen asemakaava sallii tontille pääosin opetus- ja sosiaalista toimintaa palvelevien rakennusten rakentamisen, mutta melun ja ilmanlaadun vuoksi suunnittelualue ei sovellu asemakaavan mukaiseen käyttöön. Asemakaavan muutos mahdollistaa toimistorakentamista Kehä I:n varteen, entisen Perkkaan koulun tontin länsireunaan. Tontin itäosaan on rakentunut voimassa olevan kaavan mukainen uusi päiväkoti. Päiväkoti kuuluu myös asemakaavan muutosalueeseen, ja sen osalle asemakaava laaditaan toteavana. Rakennusoikeus kasvaa noin 23 500 k-m2 suunnittelualueen länsireunassa ja sen itäosan päiväkodin rakennusoikeus on noin 3 050 k-m2. Kaavan osallistumis- ja arviointisuunnitelma sekä valmisteluaineisto on nähtävillä 29.4.-28.5.2024 Espoon kaupungin verkkosivustolla. Löydät sen parhaiten kirjoittamalla sivun hakuun ”Luutnantinkuja”. Lisätiedot tapahtumasta: Veera Kivelä veera.kivela@espoo.fi 040 639 3263 -- Turvallisemman tilan periaatteet Haluamme, että tapahtumassamme on kaikilla hyvä olla, minkä vuoksi tapahtumassa noudatetaan turvallisemman tilan periaatteita. Kunnioitathan siis muiden rajoja. Älä myöskään tee turhia oletuksia kanssaolijoiden taustoista, sukupuolesta, seksuaalisuudesta tai muista identiteettitekijöistä. Kaikenlainen häirintä, syrjintä tai muu toisten rajojen rikkominen johtaa häiriköijän poistamiseen alueelta. Mikäli kohtaat häirintää tai ahdistavia tilanteita tapahtumassamme, ole rohkeasti yhteydessä henkilökuntaan!
Vi presenterar ett förslag till detaljplan innan den godkänns och samlar in åsikter om projektet. Välkommen! ​ Vi ordnar ett allmänt möte 13.5.2024 kl. 17-19 på Sellobiblioteket, Albergagatan 9, 02600 Esbo. Det allmänna mötet ordnas av stadsplaneringscentralen och hålls på finska. Du kan ställa frågor och kommentera på finska, svenska eller engelska. Du kan kontakta planeraren per e-post.
We will present a plan proposal that is to be approved and hear residents’ views. Welcome! We will organise the event at Sello Library, Leppävaarankatu 9, 02600 Espoo on 13 May 2024 at 17:00-19:00. ​ The event is organised by the City Planning Department. The event will be held in Finnish. You can ask questions and share your comments in English or Swedish or contact the planner directly by email.